118 



Az ér dió szegi m. k. vinczellérképző-iskola az ismeretes 

 Blankenhorn-féle phylloxera-készítményeket állította ki. 



A keszthelyi m. k. gazdasági tanintézet tárgyai között a 

 szőlőpusztító phylloxera és a rűh-atka (Sarcoptes scabiei) gypsz- 

 mintái vonják magukra figyelmünket; készítőjük Kiss József 

 tanár úr volt. 



A kassai m. k. gazdasági tanintézet részéről a takarmány- 

 növényeken tenyésző kártékony rovarok és élősdi növények vannak 

 bemutatva, melyeket Páter Béla segédtanár úr Dr. R o d i c z k y 

 Jenő »A takarmány termesztés kézikönyve « czímű műve alapján 

 állított össze. Megjegyzendő azonban, hogy a bemutatott 30 rovar- 

 faj között két olyan faj is van, a melyeket bizonyára még senki sem 

 látott takarmánynövényeinken kárt okozni. Az egyik a kizárólag 

 szőlőn élő Eumolpus vitis Fabr., mely a luczerna ellensége gyanánt 

 van feltüntetve; a másik a Notiophilus rufipes Curt. nevű kis 

 futrinkafaj, mely még csak nem is növényevő, hanem ragadozó 

 rovar, de a mely e gyűjteményben mindamellett a fehér mustár 

 pusztítójaként van szerepeltetve.*) 



A mezőgazdasági csarnokot elhagyva és Schönbor n-B u c h- 

 h e i m Ervin grófnak szemközt fekvő pavillonját útba ejtve, abban 

 egy kisebb rovargyüjteményt találunk, mely Zahn József mun- 

 kácsi főerdész úrtól származik s két üveges fiókban bogarakat, egy 

 harmadikban pedig másféle rovarokat tartalmaz. 



A m. k. közalapítványi uradalmak pavillonjában Va- 

 dászfy Jenő m. k. faraktári gondnok úrnak csínnal ós Ízléssel 

 összeállított gyűjteményében gyönyörködhetünk, a melyben 12 hazai 



*) E két rendbeli tévedés okát kiderítendő, elővettem Dr. Rodiczkynak 

 idézett munkáját és rájöttem, hogy a tévedések annak hibás adataiból származ- 

 tak. Ugyanis a luczerna ellenségeinek ismertetésében ezeket olvassuk : »Délibb 

 vidéken föllép az Eumolpus vitis nevű fényes fekete rovar, melynek nősténye 

 200 sötétsárga fényes petét rak, a belőlük kibúvó lárvák a luczernahajtásokat 

 teljesen megsemmisítik. « (p. 36) Hogy e rovar tulajdonképen micsoda lehet, 

 nem sejthetem ; de annyi bizonyos, hogy semmi esetre sem az Eumolpus vitis, 

 mert az nem fényes fekete, álczái pedig nem a hajtásokon, hanem a szőlő gyö- 

 kerein élnek. — A fehér mustár ellenségeiről Dr. Rodiczky ezeket irja : 

 »A leveleket a káposzta levelész (Aphis brassicae) s a Notiophilus flaveola 

 Mg. is károsítják. « (p. 266 ) Nyilván való, hogy a szerző ez utóbbi névvel a 

 Notiphila flaveola Mg. légyfajt akarta jelezni, melynek álczái a mustár, repcze 

 stb. leveleiben élősködnek. A szerző tehát a genusnak, az összeállító pedig a 

 fajnak a nevét tévesztette el, a minek végeredménye az lett, hogy a gyűjte- 

 ménybe a növényevő légy helyett egy ragadozó bogár került. 



